****A megújulás a világirodalomban – a reneszánsz**

*„Sok van mi csodálatos, de az embernél nincs semmi csodálatosabb”*

/ Szophoklész /  
  
A kvíz beküldési határideje **2020.01.31.**

A helyes megfejtők között minden hónap végén könyvjutalmat sorsolunk ki.

1. Mely századokra tehető a reneszánsz?
   1. 14–16. század
   2. 15–17. század
   3. 16–18. század
2. Milyen életszemlélet kapcsolódott a reneszánszhoz?
   1. humanista
   2. realista
   3. egyik se
3. Petrarca életműve évszázadok óta befolyást gyakorol az olasz és az európai költészetre, hatása érződik Magyarországon is. Legnagyobb művében múzsájának, Laurának ír szonetteket, balladákat. Mi a mű címe?
   1. Imakönyv
   2. Daloskönyv
   3. A könyv
4. Giovanni Boccacciót mely modern európai műfaj megteremtőjeként tiszteljük?
   1. vers
   2. ballada
   3. novella
5. Mi a jellegzetessége Boccaccio *Dekameron*jának?
   1. 100 történetet mesél el 10 szereplő 10 napon keresztül
   2. a szerelmi-erotikus és az ironikus-szatirikus novellák túlsúlya jellemzi
   3. mindkettő
6. Melyik színház adott otthont Shakespeare több művének?
   1. The Globe
   2. The Theatre
   3. Lyceum Theatre
7. Hogy hívták Shakespeare feleségét?
   1. Kirsten Dunst
   2. Anne Hathaway
   3. nem volt felesége
8. A *Rómeó és Júliában* ki segíti a szerelmeseket?
   1. Ferenc testvér
   2. Pio atya
   3. Lőrinc barát
9. Hogy köthető Janus Pannonius, eredeti nevén talán Kesinczey vagy Csezmicei János Pécshez?
   1. Pécs püspöke volt
   2. itt temették el
   3. mindkettő
10. Balassi Bálint pályakezdő költeményei szerelmes versek. Első nagy szerelmét Júliának nevezi verseiben. Mi a valódi neve?
    1. Losonczy Anna
    2. Szárkándi Anna
    3. Dobó Krisztina
11. Balassi költészetének javát egy 17. századi, kézzel másolt kódex, az ún. Balassi-kódex őrizte meg, amely hosszú lappangás után 1874-ben került elő a zólyomradványi könyvtárból. Mi a jellegzetessége a Balassi-kódexnek?
    1. „hármasoltár” szerkezetnek is nevezzük
    2. 3x33 mű és 1 „koronavers” alkotja
    3. mindkettő
12. Honnan van az idézet?  
    „S ki legkülönb köztük, csak azt szeresd”
    1. Rómeó és Júlia
    2. Hamlet
    3. IV. Henrik
13. Melyik Balassi műből idéztünk?

„Szerelmedben meggyúlt szívem  
Csak tégedet óhajt lelkem,  
Én szívem, lelkem, szerelmem,  
Idvez légy, én fejedelmem!”

* 1. Hogy Júliára talála, így köszöne neki
  2. Adj már csendességet
  3. Egy útonjáró szerzette ének

**13+1.** Kitől való az idézet?

„Elfáradtam gondolni arra már, hogy

milyen fáradhatatlanul gondolok rád…”

* 1. Villon
  2. Petrarca
  3. Boccaccio

Kérjük, adja meg nevét és elérhetőségét!

Amennyiben én nyerem meg a kvízt, az alábbi érdeklődési körömnek megfelelő könyveknek örülnék:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*Aláírásommal kijelentem, hogy hozzájárulok, ahhoz, hogy a Csorba Győző Könyvtár (a továbbiakban: CSGYK) az irodalmi kvíz játék során megadott nevem és elérhetőségem a játék lebonyolításához szükséges mértékben és ideig kezelje, illetve nyertességem esetén nevem a CSGYK honlapján nyilvánosságra hozza. Tudomásom van arról, hogy a személyes adataimmal kapcsolatosan jogom van a tájékoztatáshoz, a hozzáféréshez, a helyesbítéshez, a törléshez, az adatkezelés korlátozásához és a jogorvoslathoz. Tudomásul veszem, hogy az adatkezeléssel kapcsolatos kérdéseimmel az adatvedelem@csgyk.hu e-mail címen élhetek jelzéssel. Tisztában vagyok azzal, hogy hozzájárulásom bármikor, indokolás nélkül visszavonhatom.*)